Cuneiform Tablet Kt c/k 1525 (AKT 9a 59)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma aḫ-ša-lim-ma a-na NIN.ŠUBUR-ba-ni ù IŠTAR-ba-ni qí-bi-ma a-na NIN.ŠUBUR-ba-ni qí-bi-ma 1 GÚ AN.NA i-na a-lim{ki} a-da-na-ku-ma ba-lum da-tim ta-ší-a-a-tim ú gám-ri-im ša ḫa-ra-nim šál-ma-am i-na kà-ni-iš ta-pá-qí-dam a-na IŠTAR-ba-ni qí-bi-ma 1 GÚ AN.NA i-na a-lim{ki} dí-šu-um a-na ṣé-ri-a lu-ub-lam šu-ma AN.NA ma-ḫa-ra-am lá i-mu-a ší-bi 3 ša a-ni-ša-am ḫa-ra-šu-nu-ni šu-ku-šu-ma ù i-na na-áš-pé-er-tí-kà lu-up-ta-šu-nu a-šar ṭup-pá-am a-nim ta-ša-me-ú a-wa-tim ša a-šar ša ma-ṣa-ra-tim a-ta-wa-ku-ni ù ša ú-kà-ší-du-kà-ni ṭup-pá-am ta-dí-in té-er-ta-kà li-li-kam